EkBass/fiwiki-20250220-pages-articles huggingface dataset:
Peter J. Grant

Peter James Grant (1943 – 16. huhtikuuta 1990) oli brittiläinen lintutieteilijä. Grant kirjoitti useita lintukirjoja, muun muassa The New Approach to Identification, yhdessä Killian Mullarneyn kanssa, määrityskirjan lokeista Gulls, an identification guide ja parhaaksi määritysoppaaksi arvostetun Fåglarna - Alla Europas och Medelhavsområdets fåglar i fält yhdessä Mullarneyn, Lars Svenssonin ja Dan Zetterströmin kanssa (julkaistu suomenkielisenä laitoksena 1999 nimellä Lintuopas – Euroopan ja Välimeren alueen linnut sekä isokokoinen painos samasta kirjasta 2001 nimellä Suuri lintukirja - Euroopan ja Välimeren alueen linnut). Postuumisti häneltä julkaistiin yhdessä Svenssonin, Mullarneyn, Zetterströmin ja David Christien kanssa Collins Bird Guide: The Most Complete Guide to the Birds of Britain and Europe (ISBN 978-0-00-726726-2). Grant toimi Britannian rariteettikomitean British Birds Rarities Committeen kolmantena puheenjohtajana vuosina 1976–1986. Luokka:Brittiläiset ornitologit Luokka:Vuonna 1943 syntyneet Luokka:Vuonna 1990 kuolleet
John Arthur Jarvis

John Arthur Jarvis (24. helmikuuta 1872 – 9. toukokuuta 1933) oli englantilainen uimari ja olympiavoittaja. Hän voitti Pariisin olympiakisoista 1900 kultaa sekä 1 000 metrin vapaauinnissa ajalla 13.40,2 että 4 000 metrin vapaauinnissa ajalla 58.24,0. Välikisoissa hän voitti mailin vapaauinnissa hopeaa ja 400 metrin vapaauinnissa pronssia. ==Lähteet== Luokka:Brittiläiset uimarit Luokka:Brittiläiset olympiavoittajat
Bob Rafelson

thumb|Bob Rafelson Robert ”Bob” Rafelson (21. helmikuuta 1933 New York – 23. heinäkuuta 2022 Aspen) oli yhdysvaltalainen elokuvaohjaaja, jonka tunnetuimpien töiden joukossa on Rajut kuviot (1970). Hän kuului The Monkees -yhtyeen taustavoimiin. New Yorkissa syntynyt Rafelson teki pitkäaikaista yhteistyötä näyttelijä Jack Nicholsonin kanssa. Rafelson oli vuonna 1971 ehdolla Oscar-palkinnon saajaksi kahdessa kategoriassa. Hän voitti Emmy- palkinnon ja oli lisäksi ehdolla kahden Golden Globen saajaksi. == Elokuvia == * Head (1968) * Rajut kuviot (1970) * Vain unelmilla on siivet (1972) * Loputon treeni (1976) * Postimies soittaa aina kahdesti (1981) * Musta leski (1987) * Kaukaiset vuoret (1990) * Koirat karvoissaan (1992) * Wet (1995) * Verta ja viiniä (1996) * Poodle Springs – kuolema aavikolla (1998) * No Good Deed (2002) ==Lähteet== == Kirjallisuutta == *Rafelsonin haastattelu ja oheisartikkeli, Filmihullu 4/2000. == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1933 syntyneet Luokka:Vuonna 2022 kuolleet
Karl Röderer

Karl Conrad Röderer (12. kesäkuuta 1868 - 28. elokuuta 1928) oli sveitsiläinen ampuja, hän kilpaili 50 metrin vapaapistoolissa. Röderer voitti Pariisin olympiakisoissa 1900 päälajinsa 50 metrin vapaapistoolin olympiaennätyksellä 503 sekä 50 metrin pistoolin joukkuekilpailun kultaa. Hänen lisäkseen Sveitsin joukkueeseen kuuluivat Konrad Stäheli, Louis Richardet, Friedrich Luethi ja Paul Probst. Rödererin vuonna 1900 ampuma 50 metrin vapaapistoolin 60 laukauksen tulos 503 säilyi maailmanennätyksenä vuoteen 1905 saakka, kunnes Paul van Asbroeck rikkoi sen. ==Lähteet== Luokka:Sveitsiläiset ampujat Luokka:Sveitsiläiset olympiavoittajat Luokka:Vuonna 1868 syntyneet Luokka:Vuonna 1928 kuolleet
Viirukutoja

Viirukutoja (Ploceus manyar) on aasialainen tukevanokkainen kutojalintu. == Koko ja ulkonäkö == Linnun pituus on noin 15 senttimetriä, siipien kärkiväli 20–22 senttimetriä ja paino noin 17 grammaa. Varpusen kokoinen isopäinen ja jykevänokkainen pikkulintu. Juhlapukuinen koiras on alapuolelta vaaleahko runsain tummin pitkittäisviiruin, selkäpuoli on tumman harmaanruskea, nokka on musta ja päälaki kirkkaankeltainen. Talvipuvussa keltaista on vain pieni laikku korvan takana ja nokka on vaaleanpunainen. Naaraan ja nuoren linnun höyhenpuvuista puuttuu kirkkaankeltainen väri.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 == Esiintyminen == Viirukutoja elää Etelä-Aasiassa Pakistanista Etelä-Kiinaan, erillinen populaatio on Indonesian saarilla. Lajin on tuonut ihminen Niilin suistoon Egyptiin, mahdollisesti kanta on peräisin Aleksandrian eläintarhasta karanneista yksilöistä. Hyvin sosiaalinen laji ja muodostaa valtavia parvia lisääntymisajan ulkopuolella. Lajin elinalueen laajuus on 1–10 miljoonaa neliökilometriä ja sen kanta on elinvoimainen. == Elinympäristö == Soistuneet, matalat tulvaniityt ja joenvarret. Suosii järviruoko- ja osmankäämikasvustoja. == Lisääntyminen == Viirukutojat voivat elää sekä yksiavioisina että polygyniassa. Ne elävät pieninä yhdyskuntina, joissa on jäseniä muutamista pareista muutamiin kymmeniin pareihin. Pesii tavallisesti 2 kertaa kesän aikana. Pesät sijaitsevat usein hyvin lähekkäin. Pesä on ruohonkorsista ja lehdistä taitavasti kudottu, puun tai pensaan oksaan tai ruokojen latvoihin sidottu kori tai pussi, jossa sisäänmenokäytävä on pesän alaosassa. Tavallisesti koiras rakentaa pesän yksin. Pesä roikkuu veden päällä, 1–3 m vedenpinnan yläpuolella. Naaras munii yleensä 2 tai 3 munaa, muna painaa 2,3 g. Molemmat puolisot osallistuvat haudontaan, naaras aktiivisemmin. Haudonta- aika on 13–14 päivää. Poikasista huolehtivat molemmat emot ja ne lähtevät pesästä 16–17 päivää vanhoina. Sukukypsä 2-vuotiaana. == Ravinto == Viirukutojat syövät pääasiassa siemeniä ja viljaa, poikasia ruokitaan hyönteisillä ja muilla selkärangattomilla. == Lähteet == * Orientalbirdimages (kuva) === Viitteet === Luokka:Kutojat
E-lasku

E-lasku on verkkolasku, jonka laskun saaja voi saada verkkopankkiinsa tai OmaPostiinsa. Sen käyttöönotto yksinkertaistaa maksamista verkkopankissa. Käyttöönotto edellyttää verkkopankin asiakkuutta ja se tapahtuu verkkopankin kautta. Sen tekninen sanomamuoto Suomessa on Finvoice. == Suomalaisen e-laskun toimintamalli == Verkkopankissa on luettelo kaikista laskuttajista, jotka voivat lähettää e-laskuja. Kuluttaja voi valita luettelosta ne laskuttajat, joiden haluaa jatkossa lähettävän hänelle verkkolaskuja. Kuluttaja voi myös yksittäistä laskua maksaessaan valita, että haluaa jatkossa laskut kyseiseltä laskuttajalta verkkolaskuna. Pankki välittää laskuttajille ilmoituksen verkkolaskun käyttöönotosta. Kuluttajan valitsemien laskuttajien laskut alkavat tulla sähköisesti suoraan hänen verkkopankkiinsa maksettaviksi. Pankit tarjoavat erilaisia verkkolaskuun liittyviä lisäpalveluita. Näitä ovat muun muassa sähköposti- ja/tai tekstiviesti-ilmoitus verkkopankkiin saapuneesta laskusta sekä laskujen automaattinen maksaminen. Kuluttajan itsensä automaattiseen maksamiseen määrittämät laskut maksetaan ilman erillistä hyväksyntää, jos ne alittavat kuluttajan verkkopankissa asettaman eurorajan. E-laskuja voidaan lähettää pankkien ja muiden verkkolaskuvälittäjien kautta. == E-laskun hyödyt == Verkkopankissa olevaan laskuun ei tarvitse näppäillä laskun yksityiskohtaisia tietoja. Maksulomake on suoraan valmis maksamiseen, jos maksaja hyväksyy sen tarkistuksensa jälkeen. Maksaminen tapahtuu helposti ja nopeasti ilman virheitä. Laskuun voi tehdä myös muutoksia. == Lähteet == *Finanssialan Keskusliiton verkkolaskusivusto Viitattu 13.6.2014. Luokka:Liiketalous
Anthony Harvey

Anthony Harvey (3. kesäkuuta 1931 Lontoo – 23. marraskuuta 2017 Water Mill, Southampton, New York, Yhdysvallat) oli brittiläinen elokuvaohjaaja ja -leikkaaja. Hänen ohjaustöihinsä lukeutui muun muassa Leijona talvella (The Lion in Winter, 1968), joka toi ohjaajalleen Oscar- ja Golden Globe -ehdokkuuden. Vuonna 1967 Harvey oli ehdolla Venetsian elokuvajuhlien Kultaisen leijonan saajaksi elokuvastaan Maanalaisessa (1966). == Lähteet == == Aiheesta muualla == * Luokka:Brittiläiset elokuvaohjaajat Luokka:Vuonna 1931 syntyneet Luokka:Vuonna 2017 kuolleet
X-Plane

X-Plane on yhdysvaltalaisen Laminar Researchin kehittämä kaupallinen lentosimulaattoriohjelma. X-Plane on saatavana Linux, Mac OS X ja Windows -järjestelmille. Päivitykset ovat ilmaisia uuteen pääversioon asti. X-Planen viimeisin vakaa versio on 11, joka julkaistiin maaliskuussa 2017. Versio 12 on julkaistu ennakkojulkaisuna syyskuussa 2022. == Ominaisuudet == X-Plane tukee verkottamista useille tietokoneille mahdollistaen muun muassa usean näytön järjestelmät. Simuloidun laitteen sijaan järjestelmään voidaan kytkeä oikeaa laitteistoa Hardware in the loop (HIL tai HITL) simulaatioon. Esimerkkitapauksia ovat radiolaitteen tai navigointilaitteen korvaaminen aidolla simulaation sijaan. Versiossa 11.50 on julkaistu tuki Vulkan ja Metal -rajapinnoille. Versio 12 käyttää OpenGL-siltaa jotta vanhat pluginit toimivat uudessa versiossa. Versio 12 hyödyntää aiempaa enemmän grafiikkaprosessorin (GPU) ominaisuuksia ja osa toiminnoista on siirretty grafiikkaprosessorille suoritettavaksi. Versiossa 12 on uusi pilvijärjestelmä, joka tukee erilaisia pilvimuodostelmia ja niiden muuttumista ajan myötä. Säätila- ja pilvijärjestelmä tukee turbulenssia pilvissä, jäätymistä sekä sadetta pilvissä ja niiden alapuolella. == Sertifioitu versio == X-Planesta on saatavilla FAA:n sertifioima versio, jota voidaan käyttää oikeiden lentäjien koulutukseen. Varsinainen käyttö kuitenkin vaatii myös muun muassa lento-ohjaimilta sertifioinnin joten pelkkä ohjelmalisenssin hankkiminen ei ole riittävää. == Työkalut == X-Planen mukana toimitetaan työkalu, jonka avulla voi tehdä ja muokata lentokoneita. Erikseen ladattavissa on myös maastonmuokkaustyökalu, jolla voi tehdä myös lentokenttiä. Järjestelmä tarjoaa täydellisen lentosimulointiympäristön. Se laskee lentokoneen lento-ominaisuudet, muun muassa siiven profiilista ja rungon muodosta. X-Planessa voi lentää sekä Maa että Mars-planeetalla. == Mobiiliversio == X-Plane Mobile on erillinen tuote iOS- ja Android-laitteille. == Lentokoneet ja maasto == X-Plane 11 sisältää seuraavat lentokoneet: * Cessna 172SP * McDonnell Douglas MD-80 * Sikorsky S-76 (helikopteri) * Boeing 737-800 * Schleicher ASK 21 * Beechcraft Baron 58 * Boeing 747-400 * Cirrus Vision SF50 * Beechcraft King Air C90 Muita lentokoneita ja maastoa kuten lentokenttiä on saatavilla sekä kaupallisena lisäsisältönä, että ilmaisina laajennuksina ohjelmaan. Ohjelmaan on saatavilla korkeamman resoluution maastotiedot, joka tekee maastotiedosta yksityiskohtaisempaa. == Lähteet == ==Aiheesta muualla== * Virallinen kotisivu * Lentoyhteisön kotisivu * X-Plane Communication Toolbox (XPC) Luokka:Lentosimulaattorit Luokka:Windows-pelit Luokka:Linux-pelit Luokka:Mac OS -pelit Luokka:Android-pelit
Do You Know...

Do you know on vuonna 1965 julkaistu The Lollipopsin studioalbumi. == Kappaleet == # Oh, girl # I love her so # It took a long time # Look up at the stars # I've got a girl # So blue # All I've got to say # Two chips and one fish # Are you lonesome just like me # I want her back # The boy with freckles and red hair # Lucky guy # Nobody # Do you know Luokka:Vuoden 1965 albumit Luokka:The Lollipopsin albumit
Mari Laurila

Mari Laurila (s. 1963) on suomalainen muusikko, joka tuli tunnetuksi lapsilaulajana esittämillään kappaleilla ”Aja hiljaa, isi” ja ”Peppi Pitkätossu”. Laurilan äiti on laulaja, musiikkileikkikoulun johtaja Ritva Mustonen ja isä studiomuusikko Heikki Laurila. ==Ura== Laurila tuli tunnetuksi vuonna 1966 levyttämällään kappaleella ”Aja hiljaa, isi”, jota käytettiin Liikenneturvan kampanjoissa. Laurila oli tuolloin kolmevuotias. Hänen suurin hittinsä oli kuitenkin kolme vuotta myöhemmin levytetty ”Peppi Pitkätossu”. Kummatkin olivat myydyimpien kotimaisten singlejulkaisujen joukossa vielä 30 vuotta julkaisunsa jälkeen. Laurila levytti lastenlauluja vuoteen 1974 saakka. Laurila valmistui Pariisin konservatoriosta harjoituspianistiksi ja myöhemmin 1999 musikaalinäyttelijäksi Lontoon Royal Academy of Musicista. Hän asuu nykyisin Nizzassa. ==Diskografia== ===LP=== * Mari Laurila (1970) * Musiikkisokkelo (1974) ===Single=== * Aja hiljaa, isi / Mä kuljen metsätiellä (1966) * Pikku prinssi päivänpaiste / Arvoitus (1966) * Nukkumatti / Sairas karhunpoika (1969) * Peppi Pitkätossu / Peppi Pitkätossun jäähyväislaulu (1969) * Hei tänne vaan, täti / Jos saisin viisi miljoonaa (1971) Siili ja mansikat ===Kokoelmat=== * 20 suosikkia: Aja hiljaa, isi (2013) == Lähteet == * ”Sadan vuoden syke. Nuori rytmi – lapsitähdet musiikkiteollisuuden pyörteissä.” Radio Suomi. 16.12.2007. * * Myydyimmät kotimaiset. Viitattu 15.3.2008. * Viola, Suomen kansallisdiskografia === Viitteet === Luokka:Suomalaiset laulajat Luokka:Vuonna 1963 syntyneet Luokka:Elävät henkilöt
Miljoonakutoja

Miljoonakutoja, aikaisemmalta nimeltään verinokka tai miljoonavarpunen (Quelea quelea) on todennäköisesti maailman runsaslukuisin luonnonvarainen lintulaji. Vain tarhattu kana on runsaslukuisempi lintulaji. == Koko ja ulkonäkö == Linnun pituus on noin 12,5 senttimetriä ja paino 15–20 grammaa. Se on varpusta pienempi pikkulintu, jolla on tukevatekoinen punainen nokka ja punaiset koivet. Höyhenpuku on alapuolelta vaalea ja päältä harmaanruskean viirukas. Koiraalla on joko musta tai vaalea naama. Lajin elinikä on kaksi tai kolme vuotta. == Esiintyminen == Miljoonakutoja esiintyy Afrikassa Saharan eteläpuolella. Satunnaisesti lajia on tavattu myös Kanariansaarilla.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 Lajin esiintymisalueen laajuus on noin 9,4 miljoonaa neliökilometriä ja sen kanta on elinvoimainen. Populaatiot muuttavat pitkiäkin matkoja ravinnonhaussa. Miljoonakutoja on todennäköisesti maailman runsaslukuisin luonnossa elävä lintulaji, sen kannaksi on arvioitu 1,5 miljardia lisääntymisikäistä yksilöä. == Elinympäristö == Miljoonakutojan tyypillisiä elinympäristöjä ovat savanni ja aro. Laji elää myös ihmisen seuralaisena viljelysmaiden tuntumassa. Parvet, joissa voi olla miljoonia yksilöitä, liikkuvat päivittäin ruokailu- ja juomapaikkojen ja pesäpaikkojen välillä. == Lisääntyminen == Miljoonakutoja on yhdyskuntalintu, joka pesii valtavina kolonioina. Yhdyskunta saattaa levitä kymmenen neliökilometrin alueelle. Koiras on moniavioinen ja sillä voi olla kymmeniä naaraita. Pesintä ajoittuu sadekausien mukaan siten että riittävästi siemenravintoa on tarjolla. Koiras kutoo puuhun tai piikkipensaaseen ruohonkorsista ja lehdistä puolivalmiita soidinpesiä, joista naaras lopulta valitsee yhden, jonka ne rakentavat yhdessä valmiiksi. Naaras munii 2–4 vaaleansinistä munaa ja hautoo niitä noin 12 päivää. Pieniä poikasia ruokitaan hyönteisillä ja niiden toukilla. Poikasten ollessa muutaman päivän ikäisiä emot alkavat ruokkia niitä siemenillä. Poikaset lähtevät pesästä kahden viikon ikäisinä. Ne ovat sukukypsiä yksivuotiaina, usein jo yhdeksän kuukauden ikäisinä.Answers.com == Ravinto == Pääasiallista ravintoa miljoonakutojalle ovat ruohonsiemenet ja vilja, poikasaikana myös hyönteiset. Kuivalla kaudella linnut syövät puiden lehtiä. Parvet hakeutuvat aamunkoitteessa ruokailupaikoille. Keskipäivän kuumuudessa ne lepäävät varjossa ja juomapaikoilla. Illalla ne käyvät toistamiseen ruokailemassa. Miljoonakutojat saattavat aiheuttaa viljelmille suurta tuhoa. Miljoonapäinen parvi voi yhdessä päivässä tuhota jopa 60 tonnia viljaa. Viljelijät tappavat niitä suuria määriä, mutta lajin kanta ei ole toistaiseksi pienentynyt. == Lähteet == Luokka:Kutojat
The Lollipops (albumi)

The Lollipops on vuonna 1965 julkaistu The Lollipopsin studioalbumi. == Kappaleet == # I’ll Stay by Your Side # Lollipops Boogie # That’s All # There Was a Time # All My Loving # Shakin’ All Over # I See It Now # Don’t Matter What You Do # Little Bad Boy # Speedy Gonzales # Look at This Boy # Lollipops Shake Luokka:Vuoden 1965 albumit Luokka:The Lollipopsin albumit
Willy Böckl

Willy Böckl (27. tammikuuta 1893 – 22. huhtikuuta 1975) oli itävaltalainen taitoluistelija, hän kilpaili yksinluistelussa. Böckl voitti urallaan yhdeksän MM-mitalia, joista kolme oli kultaista, kolme hopeista ja kolme pronssista. EM-kisoissa hän voitti urallaan yhdeksän mitalia, joista mestaruuden hän voitti kuusi kertaa. Olympialaisissa hän voitti kaksi hopeaa: Chamonix’ssa 1924 ja Sankt Moritzissa 1928Wallechinsky, s. 38. Hän lopetti uransa St. Moritzin olympiakisojen jälkeen, sen jälkeen hän toimi Yhdysvaltain maajoukkueen valmentajana. == Lähteet == * ===Viitteet=== Luokka:Itävaltalaiset taitoluistelijat Luokka:Itävaltalaiset olympiamitalistit Luokka:Vuonna 1893 syntyneet Luokka:Vuonna 1975 kuolleet
The Complete Recordings 1963–67 + the 1968 English singles

The complete recordings 1963–67 + the 1968 english singles on vuonna 2001 julkaistu The Lollipopsin kokoelmalevy. == Kappaleet == # Lollipops lips # Movin' the shoes # Hey, sing dey dee doo daa # Shakin' all over # Do you know # There was a time # Lollipops shake # Look at this boy # Lollipops boogie # Speedy Gonzales # Birthday party # All my loving # Little bad boy # Don't matter what you do # Oh girl # I love her so # It took long time # Look up at the stars # I've got a girl # So blue # All I've got to say # Two chips and one fish # Are you lonesome just like me # I want her back # The boy with freckles and long hair # Lucky guy # Nobody # I stay by your side # That's all # I see it now # Words ain't enough # Who cares about me # Why fly the birds # Keep on waiting # So many things to tell # What'd I say # Naked when you come # Little cat lost # Another girl # I'm so sad # A change has got to come # Run run run # Put you on the chart # Summer # Once again # I'm a flop # I need # Fisherman # You don't have to go # Rub down # Fun to be your man # Swing and sway # I can't live without your lovin' # Stop (before you break my heart) # Lies # Sussy Moore # Love is a game for two # I feel the sun up there # Love me, love me # Ha ha ha - hee hee hee # Marry her tonight # A freight train to Boston # Your eyes are shining (+ 2 numre fra 1969) Luokka:Vuoden 2001 kokoelma-albumit Luokka:The Lollipopsin albumit
Naked When You Come

Naked when you come on vuonna 1998 julkaistu The Lollipopsin kokoelma-albumi. Tanskan Radiolle (DR) tehty DJ Noize -miksaus 60-luvun hitistä "Naked When You Come" on vuodelta 1998. Kokoelman muut raidat ovat 1960-luvulta: "Do You Know..."-LP:ltä (1965), "The Lollipops"- LP:ltä (1965), sekä kahdelta muulta "Lollipops"-nimiseltä albumilta (vuosilta 1965 ja 1968). Lisäksi kokoelmalla on single-levytyksiä vuosilta 1963-1967. Sävellys ja sanoitus Torben & Jørgen Lundgreen, paitsi 14: Hank Hunter/Stan Vincent ja 17: Madara/White. == Kappaleet == # Naked When You Come (DJ Noize 1998 mix) # I'll stay by your side # Do you know (how much I love you) # Love theme (instr.) # Stop (before you break my heart) # I'm so sad # Ha ha ha - hee hee hee # Little cat lost # I feel the sun up there # Are you lonesome just like me # There was a time # Boy with freckles and red hair # Another girl # Lollipop lips # A freight train to Boston # Oh girl # Birthday party # Don't matter what you do # So blue # You don't have to go # I love her so # Sussy Moore # Why fly the birds # Hey, sing dey dee doo daa # Look at this boy # Love is a game for two # Words ain't enough # Fisherman # Lollipop shake # Naked when you come Luokka:Vuoden 1998 albumit Luokka:The Lollipopsin albumit
Kelttiläinen musiikki

Kelttiläinen musiikki on yleisnimitys musiikille, jossa on vaikutteita kelttiläisten maiden eli Irlannin, Skotlannin, Walesin, Bretagnen ja Galician kansanmusiikkiperinteistä. Kelttiläisiä vaikutteita sisältävää rockia tai muuta populaarimusiikkia voidaan kutsua myös nimellä Celtic fusion eli kelttiläinen fuusio. == Soittimet == Kelttiläisessä musiikissa käytettäviä soittimia ovat esimerkiksi viulu, huilu, tinapilli, säkkipilli, Uilleann- pilli, bombarde, vapaalehdykkäsoittimet kuten harmoni, harmonikat ja concertina; banjo, mandoliini, busuki, kitara, kelttiläinen harppu, dulcimer, bodhrán sekä muut lyömäsoittimet. == Kelttiläistä musiikkia esittäviä artisteja ja yhtyeitä == *Máire Brennan *Capercaillie *Celtic Woman *The Chieftains *Clannad *The Corrs *De Dannan *Dervish *El Sueño de Morfeo *Enya *Nolwenn Leroy *Manau *Loreena McKennitt *Runrig *Secret Garden *Solas *Alan Stivell *Tri Yann ==Katso myös== * Irlantilainen kansanmusiikki ==Lähteet== == Aiheesta muualla == Luokka:Brittiläinen musiikki‎ Luokka:Irlannin musiikki Luokka:Ranskan musiikki
Phyllis Schlafly

Phyllis McAlpin Schlafly (o.s. Stewart; 15. elokuuta 1924 St. Louis, Missouri – 5. syyskuuta 2016 St. Louis, Missouri) oli yhdysvaltalainen konservatiivi, joka tuli tunnetuksi muun muassa feministiliikkeeseen kohdistamastaan kritiikistä. Schlafly syntyi katoliseen perheeseen Missourissa. Hän pyrki, mutta ei kertaakaan päässyt Yhdysvaltain kongressiin. Hän sai miehensä John Fred Schlaflyn kanssa kuusi lasta, joista Andrew on tullut tunnetuksi Conservapedian perustajana. Schlafly julkaisi lukuisia kirjoja, joista tunnetuimpien joukossa on A Choice Not an Echo (1964). Hän sai vuonna 1978 juris doctorin arvon Washington University Law Schoolista Saint Louisissa. ==Lähteet== Luokka:Yhdysvaltalaiset republikaanipoliitikot Luokka:Yhdysvaltalaiset kirjailijat Luokka:Vuonna 1924 syntyneet Luokka:Vuonna 2016 kuolleet
Slim Whitman

thumb|Slim Whitman vuonna 1968. Ottis Dewey "Slim" Whitman Jr (20. tammikuuta 1923 – 19. kesäkuuta 2013) oli yhdysvaltalainen countrymusiikin laulaja- lauluntekijä. Whitman syntyi Tampassa, Floridassa ja julkaisi vuonna 1948 ensimmäisen singlensä saatuaan levytyssopimuksen RCA Recordsilta. Vuonna 1955 hän saavutti Britanniassa listaykkössijan laulullaan ”Rose Marie”. Hän pääsi Grand Ole Opryyn ja esiintyi musiikkielokuvassa Jamboree (1957). Whitman oli vierailevana esiintyjänä Wolfman Jackin The Midnight Special -show’ssa. Hän lopetti uusien levytysten tekemisen vuonna 1974. Whitmanilla on tähti Hollywood Walk of Famella. Hänen kappaleensa ”Indian Love Call” vuodelta 1952 on keskeinen Tim Burtonin Mars hyökkää! -elokuvassa. ==Lähteet== Luokka:Yhdysvaltalaiset countrymuusikot Luokka:Hollywood Walk of Fame Luokka:Yhdysvaltalaiset laulaja-lauluntekijät Luokka:Vuonna 1923 syntyneet Luokka:Vuonna 2013 kuolleet
Stephanie Swift

Stephanie Swift (s. 7. helmikuuta 1972) on yhdysvaltalainen pornonäyttelijä. Alastonmallina aloittanut Swift siirtyi pornoalalle vuonna 1995, jolloin hänen ensimmäinen softcore-tyylinen esiintymisensä oli Playboyn Up Close and Dangerous. Ensimmäinen hardcore-rooli oli elokuvassa Space Sirens. Hän saavutti suurta suosiota voittaen useita palkintoja, kuten AVN:n vuoden 1997 halutuin naisesiintyjä. Hän on toiminut myös Penthousen mallina. Nykyisin Swift esiintyy eroottisena tanssijana. Vuonna 2004 hän perusti oman tuotantoyhtiön Swift Entertainmentin, jossa toimii itse ohjaajana, käsikirjoittajana ja tuottajana. == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1972 syntyneet Luokka:Elävät henkilöt
Sander Schwartz

Sander Schwartz (s. 7. tammikuuta 1954 Cleveland, Ohio, Yhdysvallat) on yhdysvaltalainen Daytime Emmyllä palkittu televisioanimaatioiden tuottaja. Hän oli puheenjohtajana Warner Bros. Animationiolla vuosien 2001–2007 välisenä aikana ja heinäkuussa 2007 palasi takaisin Sony Pictures Television International Productionsin puheenjohtajaksi. ==Elämäkerta== Schwartz oli kiinnostunut jo lapsesta lähtien television liiketoiminnasta. Valmistuttuaan high schoolista hän lähti opiskelemaan lakia Chicagoon ja työskenteli apulaissihteerinä AFTRAssa (American Federation of Television and Radio Artists). Schwartz muutti vuonna 1982 New Yorkiin työskentelemään CBS Entertainmentiin, josta hän sai kiinnostuksensa lasten televisio-ohjelmiin. 1980-luvun lopulla Schwartz matkasi Kaliforniaan, jossa hän työskenteli muun muassa Columbia Pictures Television yhtiöille varapuheenjohtajana vuosina 1989–1999 ja puheenjohtajana Sony Pictures Family Entertainmentille vuosina 1999–2001. Tämän jälkeen hänet nimitettiin Warner Bros. Animationin puheenjohtajaksi vuonna 2001Sander Schwartz Named President, Warner Bros. Animation TimeWarner 20.3.2001 Viitattu 23.8.2009 , mutta vuoden 2007 jälkeen Schwartz erosi tehtävästään palatakseen takaisin Sonylle, jossa hän toimii nykyisin puheenjohtajana. == Filmografia == === Elokuvat === * Scooby-Doo ja vampyyri (2003) * Batman: Salaperäinen Batwoman (2003) * Kenguru-Jack Las Vegasissa (2004) * Tom ja Jerry: Raketilla Marsiin (2005) * Tom and Jerry: The Fast and the Furry (2005) * Scooby Doo in Where's My Mummy? (2005) * Superman: Brainiac Attacks (2006) * Tom and Jerry in Shiver Me Whiskers (2006) * Scooby- Doo! Merirosvoja, ohoi! (2006) * Teen Titans: Trouble in Tokyo (2006) * Bah Humduck!: A Looney Tunes Christmas (2006) * Chill Out, Scooby-Doo! (2007) * Superman: Doomsday (2007) * Oikeuden Puolustajat: Uusi rintama (2008) * Wonder Woman (2009) === Televisiosarjat === * Mucha Lucha (2002) * Ozzy & Drix (2002) * Scooby-Doo (2002–2006) * Baby Looney Tunes (2003) * Static Shock (2003) * Justice League (2003–2004) * Teen Titans (2003–2006) * Xiaolin Showdown (2004) * Firehouse Tales (2005) * Krypto the Superdog (2005) * Loonatics Unleashed (2005–2007) * Coconut Fred's Fruit Salad Island! (2005) * Johnny Test (2005) * Duck Dodgers (2005) * Batman (2004–2006) * Shaggy & Scooby-Doo Get a Clue! (2006–2008) ==Lähteet== * ===Viitteet=== Luokka:Yhdysvaltalaiset televisiotuottajat Luokka:DC-animaatioiden tekijät Luokka:Vuonna 1954 syntyneet Luokka:Elävät henkilöt
May McAvoy

May McAvoy (8. toukokuuta 1899 New York Cityssä - 26\. huhtikuuta 1984 Los Angelesissa, Kaliforniassa) oli irlantilaissyntyinen yhdysvaltalainen uraauurtava mykän elokuvan näyttelijätär, jonka tiedetään esiintyneen myös kaikkein varhaisimmissa äänielokuvissa. McAvoy debytoi valkokankaalla 1917. Yli kolmessakymmenessä elokuvassa esiinnyttyään hän näytteli Ramon Novarron ja Francis X. Bushmanin kanssa ohjaaja Fred Niblon tuotantoa olevassa elokuvassa Ben-Hur, jonka oli julkaissut elokuvayhtiö Metro-Goldwyn-Mayer. Täyspitkä kokoillan elokuva oli mykän elokuvan kauden yksi ylenpalttisimmista ja spektaakkelimaisimmista tuotoksista. Hänet kuitenkin muistetaan parhaiten roolistaan Al Jolsonin kanssa kaikkien aikojen ensimmäisessä äänielokuvassa Jazzlaulajassa (1927). Vaikka hänen ääntään ei ole koskaan kuultu mykkäelokuvissa, hän puhui useissa muissa elokuvissa, mukaan lukien toisessa Warner Brothersien julkaisemassa "all-talkie" -elokuvassa, The Terror (1928), jonka ohjasi Roy Del Ruth ja jossa hänen vastanäyttelijänään oli Conrad Nagel. On yleisesti tiedossa, että hänen valkokankaalla kuultu äänensä ei ole aito, ja hän siirtyikin pian eläkkeelle. Myöhemmin hän palasi elokuvateollisuuden pariin ja näytteli pieniä rooleja 1940- ja 1950-luvun elokuvissa. McAvoy teki viimeisen elokuvansa vuonna 1957 ja kuoli vuonna 1984. Hänet haudattiin Kalifornian Culver Cityn Holy Crossin hautausmaalle. Hänen elokuvateollisuuteen jättämänsä jäljet on tunnustettu tähdellä Hollywood Walk of Famessa osoitteessa 1731 Vine Street. == Valikoitu filmografia == * Hate (1917) * Mrs. Wiggs of the Cabbage Patch (1919) * Love Wins (1920) * Clarence (1922) * West of the Water Tower (1923) * Ben-Hur (1925) * The Jazz Singer (1927) * A Reno Divorce (1927) * Caught in the Fog (1928) * The Terror (1928) * Stolen Kisses (1929) * No Defense (1929) * The New Pupil (1940) == Aiheesta muualla == * * Valokuvia ja elämäkerta Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1899 syntyneet Luokka:Vuonna 1984 kuolleet
Garfield Saving Arlene

Garfield Saving Arlene on Hip Gamesin julkaisema tasohyppelypeli, joka on julkaistu PlayStation 2:lle ja PC:lle vuonna 2005. Peli pohjautuu suosittuun Karvinen-sarjakuvaan. == Tarina == Peli alkaa, kun Osku herättää Karvisen tämän päiväunilta. Karvinen lyö Oskun maahan ja sanoo, että tämä ei kunnioita mitään. Samassa Karvinen kuulee auton äänen. Hän näkee rankkuriauton ja hänen tyttöystävänsä Arlenen sen kyydissä. Karvinen lähettää Oskun pelastamaan Arlenen, mutta hän kylläkin lähtee myös mukaan. He menevät pihojen kautta ja näkevät rekan. Osku lähtee se perään, mutta putoaa aukinaisena olevaan viemäriin. Karvinen lähtee tämän perään ja näin he päätyvät viemäriverkostoon. He kuitenkin löytävät tien ulos ja jatkavat matkaa. Osku ja Karvinen kuitenkin joutuvat taas eroon, kun Osku jää ansaan kellotehtaaseen. Karvinen menee tehtaaseen pelastamaan Oskun. Karvinen löytää Oskun ja he pakenevat taas viemäriverkostoon. Heidän sieltä päästyään on jo yö. Karvinen ja Osku jatkavat matkaa ja löytävät rankkuritoimiston. Siellä kauan aikaa Arlenea etsiessä he löytävät tämän, mutta joutuvat ratkaisemaan kolme ansaa. Viimeinen kenttä loppuu kun Arlene pääsee vapaaksi. Samassa peli palaa alkuun, jossa Osku herättää Karvisen. Hän huomaa, että kaikki oli vain unta. Samassa Karvinen kuulee saman auton äänen, mutta ei lähde sen perään, koska joutuisi taas vaaroihin ja koska hänen lempitv-ohjelmansa alkaa. Osku kuitenkin lähtee tämän perään ja joutuu rekan kyytiin. Luokka:Karvinen Luokka:PlayStation 2 -pelit Luokka:Windows-pelit Luokka:Tasohyppelyt Luokka:Vuoden 2005 videopelit Luokka:Sarjakuviin perustuvat videopelit
Justine Joli

Justine Joli (16. heinäkuuta 1980 St. Louis, Missouri, Yhdysvallat) on amerikkalainen pornonäyttelijä. Vuonna 2000 pornotuottaja Kris Kramski tarjosi hänelle mallintöitä. Joli ei ottanut tarjousta vastaan, mutta sen sijaan sai Kramskin välityksellä yhteyden tunnettuun pornoalan kykyjenetsijään Roy Garciaan. Uransa alussa hän esiintyi nimellä Swan jolloin hän oli pukeutunut koulutyttömäisesti ja käytti silmälaseja. Joli on kuvaillut itseään animen, tieteistarinoiden ja sarjakuvien ystäväksi. Hän harrastaa myös Macintosh -tietokoneita. Justine Joli on seurustellut porno-ohjaaja DCypherin kanssa useita vuosia. Hän on myös toiminut Penthousen mallina ja on ollut kuukauden Penthouse Pet syyskuussa 2007 sekä ehdokkaana vuoden 2008 Penthouse Petiksi. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1980 syntyneet Luokka:Elävät henkilöt
John R. Mott

John Raleigh Mott (25. toukokuuta 1865 – 31. tammikuuta 1955) oli yhdysvaltalainen Young Men’s Christian Association (YMCA) ja World Student Christian Federation (WSCF) pitkäaikainen virkailija. Hän sai vuonna 1946 Nobelin rauhanpalkinnon pitkäaikaisesta työstään rauhan hyväksi ja aikaansaamiseksi. == Elämä == Mott syntyi Livingston Manorissa Sullivan Countyssa, New Yorkissa, hän muutti perheensä mukana jo syntymävuotensa syyskuussa Postvilleen, joka sijaitsee Iowassa. Hän opiskeli Upper Iowa Universityssa historia pääaineenaan. Hän voitti myös yliopistonsa väittelykilpailun. Suoritettuaan perustutkinnon hän jatkoi 1888 opiskelua Cornellin yliopistossa. Vuonna 1891 hän avioitui Leila Ada Whiten kanssa, ja heille syntyi kaksi tytärtä ja kaksi poikaa. Vuodet 1895–1920 Mott työskenteli WSCF:n pääsihteerinä. Mott, joka oli myös amerikkalainen metodistikirkon maallikkosaarnaaja, johti vuonna 1910 puhetta Maailman lähetystyökonferenssissa, joka oli uudenaikaisen protestanttisen lähetystyön ja uudenaikaisen protestanttisen ekumeenisen liikkeen alkupiste. Mott toimi WSCF:n puheenjohtaja 1920–1928. Tässä tehtävässä hänen toimintakenttinään olivat lähetystyö, ekumenia sekä rauhatyö. WSCF:n suomalainen jäsenjärjestö on Suomen Kristillinen Ylioppilasliitto, SKY. Jotkut historioitsijat ovat pitäneet häntä omana aikanaan eniten matkustaneena ja yleismaailmallisesti hyväksytyimpänä kristittynäCracknell, Kenneth & Susan J. White: An Introduction to World Methodism. Cambridge: Cambridge University Press, 2005. ISBN 0-521-81849-4. . == Lähteet == == Kirjallisuutta == * Fisher, Galen Merriam: John R. Mott. Architect of Cooperation and Unity. New York: Association Press, 1953. * Hopkins, Charles Howard: John R. Mott, 1865–1955. Eerdmans, 1979. ISBN 0-8028-3525-2. * Mackie, Robert C.: Layman Extraordinary. John R. Mott, 1865–1955. London: Hodder & Stoughton, 1965. * Matthews, Basil Joseph: John R. Mott. World Citizen. New York: Harper, 1934. * Mott, John Raleigh: The Evangelization of the World in This Generation. Arno, 1972. ISBN 0-405-04078-4. == Aiheesta muualla == * Nobel-komitean tiedote vuoden 1946 palkinnonsaajista. * Nobel-sivujen elämäkerta. * World Student Christian Federation. Luokka:Nobelin rauhanpalkinnon saajat Luokka:Yhdysvaltalaiset henkilöt Luokka:Vuonna 1865 syntyneet Luokka:Vuonna 1955 kuolleet
Jännitereferenssi

Jännitereferenssi on elektroninen laite, joka tuottaa tasaista jännitettä laitteen kuormituksesta, tehonsyötön vaihtelusta tai lämpötilasta riippumatta. Jännitereferenssiä voidaan kutsua myös jännitelähteeksi, mutta yleensä jännitereferenssin teho riittää ainoastaan vertailujännitteen tuottamiseen, eikä sitä voida samalla tavalla kuormittaa kuin varsinaisia jännitelähteitä. Jännitereferenssejä käytetään yleisesti analogia-digitaali- sekä digitaali- analogiamuuntimissa määrittelemään tulo- tai lähtöjännitealue. ==Kirjallisuutta== * Luokka:Elektroniikka
Eknomoksen taistelu

Eknomoksen taistelu käytiin Rooman valtakunnan ja Karthagon laivastojen välillä 256 eaa. Taistelupaikka oli Libyanmerellä Sisilian etelä-rannikolla lähellä Eknomos-vuorta. Karthagolaiset eivät pystyneet päihittämään alkumenestyksestään huolimatta roomalaisten corvuksia - entraussiltoja, jotka olivat jokaisen roomalaislaivan keulassa. Karthago hävisi taistelun ja sen laivasto oli poissa pelistä. Näin Rooman hyökkäysjoukot purjehtivat Välimeren yli Afrikkaan ilman vastarintaa. == Tausta == Roomalaiset lähettivät Sisiliaan v. 264 eaa. joukkojaan auttamaan mamertiinejä, jotka olivat vallanneet Messanan kaupungin, mutta kärsivät sitten tappion Syrakusan johtajalle Hieronille. Myös Karthago oli lähettänyt kenraali Hannon johtamia joukkoja Sisiliaan, jossa ne taistelivat roomalaisia vastaan. Roomalaiset alkoivat rakentaa laivastoa tajutessaan, että Sisilian maasto oli erittäin vaikeakulkuista ja heidän tarvitsisi saada meren herruus päästäkseen nousemaan maihin Afrikkaan. He keksivät myös corvuksen - järeän entraussillan, jonka avulla pystyttiin sitomaan oma ja vihollisen laiva yhteen. Siinä olleen sillan kautta jalkaväki pystyi sitten etenemään vihollislaivaan. == Taistelijat == Roomalaisilla oli 330 kaleeria, jotka suurimmaksi osaksi olivat viisisoutuja, mutta mukana oli myös ainakin kaksi kuusisoutua ja lukuisia pienempiä aluksia. Lisäksi jokaisessa laivassa oli corvus. Miehiä oli yhteensä n. 140 000\. Rooman laivasto jakautui neljään osastoon, joista kaksi oli kiilamuodostelmassa, kolmas niiden takana ja neljäs suojasi selustaa. Karthagolaisilla oli hieman enemmän eli 350 kaleeria, jotka olivat myös suurimmaksi osaksi viisisoutuja. Miehiä oli 150 000\. Hamilkar järjesti laivansa leveään rivistöön, joka kääntyi rannikon puolella roomalaisten sivustaa kohti. == Taistelu == Taistelu alkoi, kun kaksi ensimmäistä roomalaisosastoa hyökkäsi Karthagon rivistöä vastaan ja perääntyi heti vetäen vihollisen laivat mukanaan. Roomalaisten kolmas ja neljäs osasto joutuivat sitten äkkiä ankaran hyökkäyksen kohteeksi ja ne saarrettiin. Karthagolaiset eivät kuitenkaan olleet keksineet mitään tapaa vastata roomalaisten corvukseen, eivätkä näin pystyneet estämään niitä. Hamilkarin vetäydyttyä Regulus ja Vulso palasivat auttamaan piiritettyä kolmatta ja neljättä osastoa. Taistelu jatkui sekavien yhteenottojen sarjana ja niissä jokaisessa roomalaiset osoittautuivat paremmiksi. Konsulit onnistuivat johtamaan laivojaan paremmin. Lopulta Hanno vetäytyi kärsittyään raskaita tappioita. == Lopputulos == Rooman laivasto palasi taistelun jälkeen lepäämään Sisiliaan. Karthagon laivasto oli nyt lyöty ja maihinnousujoukot pääsivät rauhassa etenemään Afrikkaan. == Lähteet == * === Viitteet === == Aiheesta muualla == * Battle of Ecnomus (256 BC) – Largest Naval Battle in History weaponsandwarfare.com Luokka:Karthago Luokka:Rooman taistelut
Limmat

Limmat on Aarejoen sivujoki Sveitsissä. Joki on pituudeltaan 36,4 km. Limmat on viimeinen osa noin 140 kilometrin pituista Linth-Limmatin vesistöaluetta. Limmat saa alkunsa Zürichjärvestä 406 metrin korkeudessa ja laskee Aareen. Sihl on Limmatin pisin sivujoki. Asukasluvultaan suurin kaupunki Limmatin varrella on Zürich, jonka keskustan läpi se virtaa. == Lähteet == == Aiheesta muualla == Luokka:Sveitsin joet Luokka:Reinin vesistö Luokka:Zürich Luokka:Zürichin kantoni
Zürichinjärvi

Zürichinjärvi () on Zürichin, St. Gallenin ja Schwyzin kantoneissa sijaitseva järvi Sveitsissä. Se sijaitsee Zürichin kaupungista kaakkoon. Järvi saa pääosan vedestänsä Linthjoesta, joka saa alkunsa Glarusin Alpeilta. Järven vedet laskevat Limmatia pitkin Aareen ja edelleen Reiniin. Zürichinjärvi on pinta-alaltaan noin 89 neliökilometrin suuruinen ja sen suurin syvyys on 143 metriä. Järvi sijaitsee noin 406 metriä merenpinnan yläpuolella. Sen rantakaupungeista suurimpia ovat Zürich ja Rapperswil-Jona. == Lähteet == == Aiheesta muualla == Luokka:Sveitsin järvet Luokka:Reinin vesistö Luokka:Zürich Luokka:Zürichin kantoni Luokka:Schwyzin kantoni
Punaposkipeippo

Punaposkipeippo (Uraeginthus bengalus) on pieni afrikkalainen varpuslintu. == Koko ja ulkonäkö == Linnun pituus on noin 12,5–13 cm. Juhlapukuinen koiras on hyvin värikäs: yläpuoli on yhtenäisen ruskea, alapuoli, naama, pyrstö ja yläperä ovat siniset, maha keltainen ja kummallakin poskella on punainen laikku. Naaras on muuten samanlainen mutta siltä puuttuvat punaiset poskilaikut ja puku on himmeämmän värinen. == Esiintyminen == Punaposkipeippo elää Afrikassa Saharan eteläpuolella: lännessä Senegalista itään Etiopiaan ja Eritreaan sekä etelässä Sambiaan ja Tansaniaan. 1960-luvun puolimaissa laji siirrettiin Egyptin pohjoisosiin mutta se ei menestynyt eikä myöhempiä havaintoja ole.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 Lajin esiintymisalueen laajuus on noin 7,7 miljoonaa neliökilometriä ja sen kanta on elinvoimainen. Laji on istutettu myös Havaijille ja se on yleinen lemmikkilintu.Answers.com == Elinympäristö == Kuivat savannit ja heinäarot sekä viljelysmaat, esikaupunkien puutarhat ja puistot.Kenyabirds == Lisääntyminen == Pesä on kudottu ruohonkorsista ja lehdistä puun tai pensaan oksalle ja siinä on sisäänkäynti sivulla. Käyttää myös vanhoja Ploceus-suvun pesiä. Naaras munii tavallisesti 4 tai 5 valkoista munaa. Haudonta-aika on noin 13 päivää ja poikaset ovat lentokykyisiä noin 20 päivän ikäisinä.Oiseaux == Ravinto == Siemenet ja vilja sekä hyönteiset, erityisesti termiitit. == Lähteet == * Lemmikkisivu === Viitteet === Luokka:Loistopeipot
Kimmo Liskomäen Pitkät Kalsarit

Kimmo Liskomäen Pitkät Kalsarit on vuonna 2002 perustettu punkpoprockia ja ramopunkia soittava yhtye. Se julkaisi vuoden 2004 alussa debyyttialbuminsa Kimmo Liskomäen Pitkät Kalsarit. Alkuvuonna 2005 Woimasointu julkaisi yhtyeen toisen albumin Liskoelämää. Yhtyeen kappale ”Sankari duunissa” oli mukana Woimasoinnun vuonna 2005 julkaisemalla kokoelma-albumilla 1-2-3-4!. Yhtyeen kolmannen albumin Perustuu tositapahtumiin julkaisi Rocket Records kesäkuussa 2008. Yhtye on kotoisin Helsingin Lauttasaaresta, jossa asuvat Kimmo ja Juhani Liskomäki. Saari asuu Helsingin Kalliossa, Backman Espoossa ja Iso-Jarnold Juvalla. == Diskografia == === Albumit === * Kimmo Liskomäen Pitkät Kalsarit (2004) * Liskoelämää (2005) * Perustuu tositapahtumiin (2008) === Kokoelmilla === * * * == Aiheesta muualla == * * Kimmo Liskomäen Pitkät Kalsarit Ramopunk.com-sivustolla * Kimmo Liskomäen Pitkät Kalsarit Rocket Recordsin artistisivulla Luokka:Suomalaiset punkyhtyeet
Banjo Boy

Banjo Boy on vuonna 1995 julkaistu Jan & Kjelden kokoelmalevy. == Kappaleet == # Banjo Boy (L) # Mach doch nicht immer soviel Wind # Tingelingeling, mein Banjo singt # Penny-Melodie # Banjo-Swing # Itsy Bitsy Teenie Weenie # Blacky und Johnny # Träumen kann man was man will # Viele bunte Lichter # Hillbilly Banjo # Hello, Mary Lou # Sing, Cowboy, sing # O, du lieber Augustin # Hazel, bleib' da # Ginny, oh Ginny # Der Kaffee kommt direkt aus Brasilien # Auf meinem alten Banjo # Tausend schöne Mädchen # Kommen sie mal nach Kopenhagen # Zwei kleine Italiener # Ich drück die Daumen # Sugar Boy und Honey Baby # Lederstrumpf # Piccolina # No, No Mady # Ich wollt' ein Mädchen küssen # Hallo Dolly (Hallo Molly) # Hillbilly Banjo # Stasera No # Candy-Girl Luokka:Vuoden 1995 kokoelma-albumit Luokka:Jan & Kjelden albumit
Urve Tiidus

Urve Tiidus (o.s. Uussaar, s. 6. kesäkuuta 1954 Kuressaari) on virolainen toimittaja ja poliitikko. Hän on toiminut Kuressaaren pormestarina 18. marraskuuta 2005 lähtien. Hän on toiminut Viron pisteidenantajana Eurovision laulukilpailussa vuosina 1994 ja 1998. Tiidusista tuli Viron kulttuuriministeri, kun hänen edeltäjänsä Rein Lang erosi kulttuurilehti Sirpin ympärillä velloneen kohun vuoksi. ==Lähteet== Luokka:Viron kulttuuriministerit Luokka:Viron kunnanjohtajat Luokka:Viron reformipuolueen poliitikot Luokka:Vuonna 1954 syntyneet Luokka:Elävät henkilöt
Tiger Rag (albumi)

Tiger Rag on vuonna 1996 julkaistu Jan & Kjelden kokoelmalevy. == Kappaleet == # Tiger Rag # Buona Sera # When The Saints Go Marchin' In # Yes Sir, That's My Baby # Grandfather's Clock # When Irish Eyes Are Smiling # Tutti Frutti # The Three Bells # Darling Nellie Gray # Waterloo # Down By The Riverside # The Ballad Of Tom Dooley # What You've Done To Me # I Shall Not Be Moved # Heartaches By The Number # True True Happiness # He's Got The Whole World In His Hands # Born Too Late # Everybody Loves Saturday Night # Tell Him No # When The Red, Red Robin Comes Bobbin' Along # Can Anyone Explain # In The Shade Of The Old Apple Tree Luokka:Vuoden 1996 kokoelma-albumit Luokka:Jan & Kjelden albumit
Viron sosialistisen neuvostotasavallan vaakuna

Viron SNT:n vaakuna () oli miehitetyn Viron alueelle perustetun Viron sosialistisen neuvostotasavallan tunnus. Vaakuna otettiin virallisesti käyttöön 1. lokakuuta 1940. Vaakunan symboleina on sirppi ja vasara nousevan auringon säteissä sekä kehyksenä havupuunoksasta ja rukiintähkästä muodostettu seppele, johon on kiedottu punainen nauha teksteillä "Eesti NSV" () sekä Neuvostoliiton tunnuslause: ”Kaikkien maiden proletaarit, liittykää yhteen!” viroksi ja venäjäksi. Vaakunan yläosassa on kultareunuksinen punainen tähti. Viron SNT:n vaakuna oli käytössä 7. elokuuta 1990 asti, jolloin käyttöön otettiin aiempi Viron vaakuna. Maa palautti itsenäisyytensä Neuvostoliitosta 20. elokuuta 1991 ja vaakuna virallistettiin 6. huhtikuuta 1993. Luokka:Neuvostotasavaltojen vaakunat Vaakuna Luokka:Viron kansallissymbolit
Tingelingeling My Banjo Sings

Tingelingeling my banjo sings on vuonna 1996 julkaistu Jan & Kjelden kokoelmalevy. == Kappaleet == # Tingelingeling, My Banjo Sings (englisch) # Penny-Melody (englisch) # St. Louis Blues # I Can't Give You Anything But Love # Mack the Knife # Some of These Days # A Tisket, a Tasket # Oh Susanna # O mein Papa # Freight Train # Carry Me Back to Old Virginny # You Are My Sunshine # Sweet Sue # Dinah # Oh Susanna # Go Down Moses # I Love Susi # Polly Wolly Doodle # A Taste of Honey # Got No Nickel to My Name # Ein Kuss zum Abschied # Vergiss deine Tränen # Schick die andern alle weg # Entscheide dich bald Luokka:Vuoden 1996 kokoelma-albumit Luokka:Jan & Kjelden albumit
Jules Bourcier

Jules Bourcier (1797 Cuisery, Saône-et-Loire, Ranska – 9. maaliskuuta 1873 Batignolles, Pariisi) oli ranskalainen lintutieteilijä. Bourcier oli kolibrien (Trochilidae) asiantuntija, joka kuvaili suuren määrän uusia lajeja ja alalajeja, joko yksin tai muiden lintutieteilijöiden, kuten Adolphe Delattre tai Étienne Mulsant, kanssa. Bourcier toimi Ranskan konsulina Ecuadorissa vuosina 1849–1850. Hänen kunniakseen on nimetty kalpaerakkokolibri (Phaethornis bourcieri) ja kardinaaliseppä (Eubucco bourcierii).Maailman lintujen suomenkieliset nimet == Lähteet == Luokka:Ranskalaiset ornitologit Luokka:Vuonna 1797 syntyneet Luokka:Vuonna 1873 kuolleet
Äijänsuon stadion

Äijänsuon stadion on Rauman kaupungin pääasiallinen jalkapalloareena. Stadion sijaitsee aivan Äijänsuon jäähallin kupeessa. Se on raumalaisten Pallo-Iirojen sekä FC Rauman kotikenttä. Se oli myös amerikkalaisen jalkapallon seura Sea City Stormin kotikenttä. Stadionin yleisöennätys on 1399, 26.8.1973 ottelussa Rauman Pallo vs Haka (1.div). Kokonaiskapasiteetti on 2 000, joista katettuja istumapaikkoja 500. == Stadionin ominaisuudet == Äijänsuon stadionin kenttänä on kolmannen sukupolven lämmitetty tekonurmi. Pääkatsomo on betonirakenteinen ja vetää noin 500 katsojaa. left|thumb|Stadionin pääkatsomo. == Lähteet == Luokka:Suomen jalkapallostadionit Luokka:Rauman urheilupaikat
Tollonjoki

thumb|280px|Vanha kyly (saunarakennus) Hukkalantermällä Tollonjoella 2007 thumb|280px|Talo Tollonjoen rannalla 2007 Tollonjoki ( tai Толлорека, Tolloreka) on Vuokkiniemen kylähallinnon alueeseen kuuluva kylä Karjalan tasavallassa Venäjällä. Tollonjoki on linnuntietä noin seitsemän kilometriä Vuokkiniemen kirkonkylästä etelään sijaitseva kylä. Varsinaiseen Tollonjoen kylään on luettu kuuluvaksi Ortjontermä, Tollontermä, Kusmasentermä ja Hukkalantermä, jota vastapäätä oli asuttu Suari kohdassa, jossa Tollonjoki levittäytyy Ypänkijärveksi. Kylän keskus oli Tollontermä, missä sijaitsivat mm. koulu, yhteiset aitat ja hautausmaa. Muita alueita, jotka usein on luettu kuuluvan Tollonjokeen ovat Lokinantermä, Virrantermä, Nekkalantermä ja Ontrosentermä Vuokkiniemen ja Tollontermän välillä sekä kyläkeskuksesta etelään sijaitsevat Kaurosentermä ja viimeinen Tollonjokeen lukeutuva kylänosa Livojärvi. == Kylän historiaa == Vuokkiniemen Tollonjoen kylän asutus muodostui läntisessä Vienan Karjalassa harvinaiseen tapaan joenvarsikyläksi. Tollonjoen nimen synnystä on olemassa legenda, joka karjalan kielellä on seuraava: Kaksi miestä kävelöy, vassakkah tullah. Siitä toini kysyy: "A mihipä olet mänössä?" - "Tänne mie mänen tollotan". Virtaranta, Pertti. Vienan kyliä kiertämässä. Kirjayhtymä, Helsinki 1978, s. 109 Tollonjoki oli asuttu kylä lähes koko jatkosodan ajan. Sodan loppupuolella kylän väestö muutti asumaan Vuokkiniemen kylään lisääntyneen partisaanivaaran vuoksi. Sodan jälkeen kylä asutettiin jälleen. Tollonjoen kylä autioitui lopullisesti 1960-luvulla, kun neuvostohallinto julisti sen monien muiden kylien tapaan perspektiivittömäksi. Sen jälkeen kylän peltoja on hyödynnetty lähinnä heinänteossa. Nykyisin Tollonjoella on joitakin kesäasuntoja, kalanviljelylaitos ja nähtävyytenä Kostamus–Vuokkiniemi-tien varrella kylän hautausmaa eli vienankarjalaksi kalmismua. Hautausmaa on perinteiseen vienankarjalaiseen tapaan luonnontilassa, sillä vanhan uskomuksen mukaan hautausmaalla ei saanut katkaista risuakaan, eikä niitä sen vuoksi hoidettu. == Runonlaulajia == Tollonjoen tunnettuja runonlaulajia ja kansanperinteen osaajia karelianismin alkuajoilta lähtien on useita. Yksi ensimmäisistä oli Tollon Kauro eli Tenesseini Kauro (Kauro Denisoff). Muita ovat olleet mm. Anni Bogdanov (o.s. Remsujev), Onuhrie Rettijev ja Tenesseini Anni (Denisov) sekä Iro Remsu (1879–1971) ja Mari Remsu (1893–1978). Remsun serkukset Iro ja Mari on haudattu Boråsiin, Ruotsiin, jonne jatkosodan jälkeen siirtyi useita vienankarjalaisia pakolaisia punaisen Valpon ja palautusten pelossa. == Lähteet == Luokka:Vienan runokylät Luokka:Kostamuksen kaupunkipiirin asutut paikat
Tsukuyomi

Tsukuyomi () tai Tsukiyomi () on japanilaisessa mytologiassa ja sittemmin šintolaisuudessa esiintyvä kuun jumala. Tsukuyomi on luojajumala Izanakin lapsi, joka on syntynyt Izanakin oikeasta silmästä. Hän asuu taivaassa ja hallitsee kuuta ja yötaivasta. Hän jakaa taivaan siskonsa Amaterasun eli Auringon jumalattaren kanssa. Amaterasu oli vihoissaan veljellensä, kun Tsukiyomi oli tappanut ruuan jumalatar Ukemochin. Amaterasu oli kerran esittänyt Tsukuyomille kutsun Ukemochin juhliin. Jumalatar oli laittanut ruoan kääntymällä ensin mereen päin ja sylkemällä suustaan kalan, sitten kääntämällä kasvonsa metsään päin ja oksentamalla riistaa sekä lopuksi yskäisten kulhollisen riisiä kulholle. Tsukuyomi piti näkyä vastenmielisenä ja tapa, jolla ruoka oli tehty, oli hänestä huonotapainen, joten Tsukuyomi tappoi Ukemochin. Amaterasu sai pian tietää, mitä oli tapahtunut, ja muutti toiselle puolelle taivasta, koska ei suostunut enää katsomaan Tsukuyomiin. Tästä syystä päivä ja yö eivät ole koskaan yhtä aikaa. == Lähteet == Luokka:Japanilaiset jumalat Luokka:Šintolaiset kamit Luokka:Kuun jumalat
Music in Motion

Music in Motion on Amy Diamondin kolmas levy, joka julkaistiin Suomessa 28. marraskuuta 2007. == Kappaleet == # # # # # # # # # # # # # # # # == Lähteet == Luokka:Vuoden 2007 albumit Luokka:Amy Deasismontin albumit